Document ID: 32004D0673

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Αυγούστου 2004
σχετικά με αίτημα της Δημοκρατίας της Μάλτας για εφαρμογή μειωμένου ΦΠΑ στην παροχή ηλεκτρικού ρεύματος
[κοινοποιηθείσα υπό τον αριθμό Ε(2004) 3240]
(Κείμενο που παρουσιάζει ενδιαφέρον για τον ΕΟΧ)
(2004/673/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), όπως τροποποιήθηκε τελευταία από την οδηγία 2004/66/ΕΚ (2), και ιδίως το άρθρο 12 παράγραφος 3 στοιχείο β),
Εκτιμώντας τα ακόλουθα:
(1)
Με συστημένη επιστολή της προς την Επιτροπή της 18ης Ιουνίου 2004, η Δημοκρατία της Μάλτας ενημέρωσε την Επιτροπή για την πρόθεσή της να υποβάλει την παροχή ηλεκτρικού ρεύματος στο μειωμένο συντελεστή ΦΠΑ.
(2)
Το προτεινόμενο μέτρο συνίσταται σε γενικό μέτρο εφαρμογής μειωμένου συντελεστή ΦΠΑ για την παροχή ηλεκτρικού ρεύματος βάσει του άρθρου 12 παράγραφος 3 στοιχείο β) της έκτης οδηγίας ΦΠΑ.
(3)
Δεδομένου ότι το ηλεκτρικό κύκλωμα της Μάλτας είναι μικρό και απομονωμένο, αποφεύγεται κάθε κίνδυνος στρέβλωσης του ανταγωνισμού στην εσωτερική αγορά. Σήμερα η Μάλτα δεν χρησιμοποιεί φυσικό αέριο επειδή δεν διαθέτει κανένα δίκτυο ή διασύνδεση αερίου.
(4)
Επιπλέον, οι κανόνες ΦΠΑ όσον αφορά τον τόπο παροχής ηλεκτρικού ρεύματος, που ορίζονται στην έκτη οδηγία 77/388/ΕΟΚ, τροποποιήθηκαν βάσει της οδηγίας 2003/92/ΕΚ (3). Η παροχή ηλεκτρικού ρεύματος στο τελικό στάδιο, από τους προμηθευτές και τους φορείς διανομής έως τον τελικό καταναλωτή, φορολογείται στον τόπο όπου ο ιδιώτης χρησιμοποιεί και καταναλώνει πράγματι το εν λόγω προϊόν, ώστε να εξασφαλίζεται ότι η φορολόγηση γίνεται στη χώρα της κατανάλωσης.
(5)
Καθώς πρόκειται για γενικό μέτρο, που δεν προβλέπει καμιά εξαίρεση εφαρμογής, ο κίνδυνος στρέβλωσης του ανταγωνισμού πρέπει να θεωρείται ως ανύπαρκτος. Συνεπώς, εφόσον πληρούται η προϋπόθεση που προβλέπεται στο άρθρο 12 παράγραφος 3 στοιχείο β) της εν λόγω οδηγίας, η Μάλτα δύναται να εφαρμόσει το εν λόγω μέτρο μόλις γίνει η γνωστοποίηση της παρούσας απόφασης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Μάλτα δύναται να εφαρμόσει το κοινοποιούμενο βάσει των επιστολών της 18ης Ιουνίου 2004 μέτρο, με στόχο την εφαρμογή μειωμένου συντελεστή ΦΠΑ στην παροχή ηλεκτρικού ρεύματος, όποιες και αν είναι οι προϋποθέσεις παραγωγής και παροχής.
Άρθρο 2
Η παρούσα απόφαση απευθύνεται στη Δημοκρατία της Μάλτας.
Βρυξέλλες, 26 Αυγούστου 2004.

Labels: 2
18
14
0